Astrup Friskole begynder i byens nye klubhus. Her indrettes der 4 undervisningslokaler, hvor det første skoleårs undervisning skal foregå. - Det er træls at vi ikke kan være i en del af Astrup skole, men nu kigger vi fremad, siger Svend Mørk-Jensen, Næstformand, Astrup Friskole. Friskolen har generalforsamlingen den 17. marts, hvor skolelederen skal godkendes, og placeringen af den kommende nye skole skal drøftes. Indskrivningen af børn begynder sidst i marts. Bestyrelsen håber på mellem 40 og 50 elever det første år. - Det er vigtigt at vi får etableret en god skole i lokalsamfundet, hvor børnene kan føle tryghed i deres første skoleår. Derfor er det også vigtigt at vi laver en god langtidsholdbar skole, siger Svend Mørk-Jensen.

Referat:
Byrådet i Mariagerfjord Kommune besluttede i aftes endegyldigt at Astrup Skole helt skal bruges til børn i specialklasser. Det tvinger den nye friskole til at tænke i alternative lokaler.